Rettens dom af 22. november 2017 – von Blumenthal m.fl. mod EIB
(Sag T-558/16) 1
(Personalesag – ansatte i EIB – ændring af løn- og lønstigningssystemet – ulovlighedsindsigelse – ligebehandling – ansvar)
Processprog: fransk
Parter
Sagsøgere: Henry von Blumenthal (Bergem, Luxembourg), Marc D’Hooge (Luxembourg, Luxembourg), Giulia Gaspari (Luxembourg), Patrick Vanhoudt (Gonderange, Luxembourg) og Dalila Bundy (Cosnes-et-Romain, Frankrig) (ved advokat L. Levi)
Sagsøgt: Den Europæiske Investeringsbank (EIB) (først ved C. Gómez de la Cruz, G. Nuvoli og T. Gilliams, derefter ved T. Gilliams og G. Faedo, som befuldmægtigede, bistået af advokat P.-E. Partsch)
Sagens genstand
Søgsmål støttet på artikel 270 TEUF med påstand dels om annullation af de afgørelser, der er indeholdt i lønsedlerne for april 2015 og efterfølgende, om på sagsøgerne at anvende EIB’s bestyrelses afgørelse af 16. december 2014 og EIB’s direktions afgørelse af 4. februar 2015, samt af sagsøgernes lønsedler for april 2015 vedrørende belønning for præstationer, dels om, at EIB tilpligtes at betale sagsøgerne, for det første, et beløb svarende til forskellen mellem den løn, der er udbetalt i medfør af de førnævnte afgørelser, og den løn, der skyldes i overensstemmelse med EIB’s forpligtelser, og, for det andet, en erstatning for de økonomiske tab, som følge af tabt købekraft, og de ikke-økonomiske tab, som sagsøgerne angiveligt har lidt.
Konklusion
1)    Den Europæiske Investeringsbank (EIB) frifindes.
2)    Henry von Blumenthal, Marc D’Hooge, Giulia Gaspari, Patrick Vanhoudt) og Dalila Bundy betaler sagsomkostningerne.
____________
1     EUT C 414 af 14.12.2015 (sag oprindeligt registreret ved Retten for EU-Personalesager under sagsnummer F-99/15 og overført til Den Europæiske Unions Ret den 1.9.2016).